*A határozati javaslatok elfogadásához*

***egyszerű*** *többség szükséges,*

***nyilvános ülésen tárgyalható****!*

*138. számú előterjesztés*

Bátaszék Város Önkormányzata Képviselő-testületének 2016. június 29-én,

15.00 órakor megtartandó ülésére

*Tájékoztató a 2015. évi adóigazgatási feladatok végrehajtásáról, az adóterv teljesüléséről*

|  |
| --- |
| **Előterjesztő:** Takácsné Gehring Mária aljegyző  **Készítette:** Kőművesné Monigl Zsuzsanna főtanácsos  Dárdai Adrienn vezető-tanácsos  **Törvényességi ellenőrzést végezte:** ----------------  **Tárgyalja:**  PG Bizottság: 2016.06.28. |

**Tisztelt Képviselő-testület!**

A Bátaszéki KÖH által ellátott adóigazgatás 2015. évi feladatairól az alábbi tájékoztatás adom:

*Az adóigazgatás által ellátandó feladatok:*

* *a központi és helyi adójogszabályokban meghatározott, jegyzői hatáskörbe utalt adóigazgatási feladatok elvégzése;*
* *a központi adójogszabályokból eredő helyi rendeletalkotás előkészítése;*
* *a helyi adórendeletek végrehajtásának érvényesítése;*
* *a helyi adók bejelentésével, kivetésével, közlésével és beszedésével kapcsolatos feladatok ellátása.*

*Egyéb feladatok:*

* folyószámlák vezetése;
* adószámlákra beérkező banki utalások és postai befizetések könyvelése, költségvetési számlára történő utalása;
* bevallások, folyószámlán történő előírások rögzítése;
* tulajdonjog változások folyamatos regisztrálása;
* adótúlfizetések rendezése
* adó és értékbizonyítvány kiadása;
* adóigazolások kiadása;
* talajterhelési díjjal kapcsolatos feladatok;
* földbérbeadás adóztatásával kapcsolatos feladatok;
* vállalkozók adóügyeivel kapcsolatos ügyintézés, regisztráció;
* bevallások feldolgozása;
* gépjármű adóval kapcsolatos feladatok;
* értesítések, csekkek félévenkénti elkészítése, postázása;
* csoportos beszedési megbízások elkészítése, továbbítása, feldolgozása;
* méltányosságok előkészítése, határozathozatala, feldolgozása;
* folyamatos behajtási cselekmények elkészítése, nyilvántartása, feldolgozása;
* NAV-nak havi elektronikus adatszolgáltatás önkormányzati adóhátralékról;
* adóellenőrzések előkészítése, feldolgozása;
* adók módjára behajtandó köztartozások nyilvántartása, behajtása;
* behajthatatlan adótartozások, elévült tételek nyilvántartása;
* zárási összesítők negyedéves, féléves, éves adatok elkészítése, jelentése, adatszolgáltatása;
* onkadó program folyamatos karbantartása, programmódosítások elvégzése;
* havi adóbevételek számlánkénti bontása, nyilvántartása, költségvetésnek jelentése, adatszolgáltatása;
* adóerőképesség nyilvántartása, elkészítése, jelentése, adatszolgáltatása;
* ügyfélfogadás, adóalanyok felkutatása;
* valamennyi iratanyag nyilvántartása, ügyiratkezelése, határidőre történő leadása;
* Alsónána és Alsónyék község önkormányzat teljes körű adóigazgatási feladatok elvégzése;
* a központi adójogszabályokból adódó rendelettervezetek, adóügyekkel kapcsolatos testületi előterjesztések előkészítése;
* az önkormányzati gazdálkodásához kapcsolódó bevételi javaslat kidolgozásának előkészítése;
* a panaszok kivizsgálása;
* az adóbevételek alakulásának figyelemmel kísérése;
* az ingatlan-végrehajtás elrendelése, előkészítése.

**Ügyiratforgalom, ügyintézés**

Az elmúlt esztendőben a Bátaszéki Közös Önkormányzati Hivatalban 3 fő létszám látta el a 3 település – Bátaszék, Alsónyék és Alsónána – adóigazgatási feladatait. A dömpingmunkák (adókivetések) idején kisegítőket is kellett alkalmazni, hogy a jogszabályban meghatározott ügyintézési határidőket tartani tudja a csoport.

A hivatal ügyiratainak 45-50 %-át az adócsoport készíti. Ez az adminisztrációs munka jelentősen leterheli az ügyintézőket, ennek ellenére az ügyirathátralék nem éri el a 4 %-ot és ezek is javarészt olyan speciális ügyek, melyek ügyintézése gyakorta külső okokból elhúzódik.

**2015-ben bátaszéki adóügyekben keletkezett és iktatott ügyiratok száma 9.507 db volt.**

**Ebből 1.634 db volt a határozat, fellebbezést nem nyújtottak be.**

Fentiekhez csatolva félévente (I. és II. félévi) összesen 1800-2000 egyenlegértesítő és fizetési felszólítás, valamint közel 2500 db befizetési postautalvány (csekk) került kézbesítésre. A behajtási időszakban pedig szintén közel 1000 hátralékos felszólítás és csekk lett kinyomtatva, kipostázva tértivevényes kézbesítéssel.

Az adóhatóságnál 12 db bankszámla vezetése történik. 2015-ben a feldolgozott könyvelési tételek száma megközelítőleg 5-6000 db volt.

2015. évben a következő számú bevallások kerültek feldolgozásra:

* 774 db állandó jellegű iparűzési adóbevallás,
* 9 db gépjármű adó mentesség bejelentés,
* 78 db magánszemélyek kommunális adóbevallása,
* 62 db talajterhelési díj bevallása.

2015. évben az adózóknak küldött iratok száma:

* 1634 db kiadott határozat,
* 774 db helyi iparűzési adóbevallás feldolgozásáról készült napi számfejtés,
* 1800-2000 db egyenlegértesítő és fizetési felszólítás,
* 76 db vállalkozói bevallásra felszólítás,
* 740 db hátralékos felszólítás,
* 242 db adók módjára behajtandó köztartozás megkeresés iratai,
* 8 db méltányossági eljárás került lefolytatásra.

**Bevételek alakulása 2015-ben:**

Az adóigazgatás hatékony és jó munkája kulcsfontosságú az önkormányzat számára. A beszedett adóforintok adják az önkormányzat saját bevételeinek döntő többségét, így meghatározzák az önkormányzati költségvetés finanszírozhatóságát.

|  |  |  |  |  |
| --- | --- | --- | --- | --- |
|  | **Önkormányzat összesen ( e Ft)** | **Helyi adó: (e Ft)** | **Helyi adóból** | |
|
|
| **Iparűzési adó (e Ft)** | **Gépjármű adó (e Ft) (40% önk.)** |
|  |
| Hátralék 2015.01.01-én | 85 480 | 36 758 | 28 516 | 11 214 (4 486) |
| Folyó évi előírás | 335 613 | 291 374 | 258 586 | 40 578 |
| **Követelések összesen: (hátralék + folyó év)** | **421 093** | **328 132** | **287 102** | **51 792** |
| **Befizetés összesen:** | **286 953** | **243 450** | **211 200** | **41 161** |
| **Követelés-befizetés aránya** | **68%** | **74%** | **74%** | **79%** |
| Túlfizetés(előző év + folyó év) | 66 403 | 63 996 | 62 938 | 1 740 |
| Előző évi túlfizetésből visszafizetés | 4 281 | 4 233,0 | 4 123,0 | 45 |
| Hátralék 2015.12.31-én | 71 196 | 46 751 | 38 443 | 10 076 (4 030) |
| **Önkormányzatnál maradó adó összesen:** | **292 939** | **291 638** | **242 648** | **15 741** |

Fenti táblázatból jól látható, hogy az adó megfizettetése és behajthatósága – hasonlóan az elmúlt évekhez képest – igen nehéz feladat, tekintettel arra, hogy a térségben kevés a munkavállalási lehetőség, ebből adódóan a lakosság közteherviselése is problémákat okoz.

**Ennek ellenére 2015. évben 14.284.000,-Ft-tal (!!!)tudtuk a kintlévőségeinket csökkenteni.**

**Adónemenként vizsgálva az adóbeszedés az alábbiak szerint alakult:**

# 1.) Építményadó, telekadó és vállalkozók kommunális adója

Az Önkormányzat 2007-től nem adóztatja az építményeket, a telekadó pedig 1999. évtől megszűnt, a vállalkozók kommunális adója adónemet 2010.12.31-vel törölték a helyi adókról szóló 1990. évi C. törvényből, azonban a számlán fennálló hátralék miatt nyilvántartása még kötelező.

**2.) Magánszemélyek kommunális adója**

## Magánszemélyek kommunális adójának éves mértéke 13.000 Ft/adótárgy/év. Az adózók száma 2480. Ebben az adónemben a folyó évi terhelés 32.419.022 Ft. A 2015. évben összesen 32.159.472 Ft kommunális adót fizettek az adóalanyok, mely összegből 29.340.326 Ft a 2015. évi terhelésre és 2.588.743 Ft az elmúlt évek hátralékára lett elszámolva. (230.403 Ft adóalany beazonosítása miatt átfutó tételként lett rögzítve). Így a 2015. évi előírás/befizetés arány 90 %.

**3.) Helyi iparűzési adó**

A helyi iparűzési adó mértéke 2 %. Az adóalanyok száma 636. Ez az adónem alkotja az önkormányzat adóbevételeinek közel 80 %-át, ezért az adónem teljesülése kiemelt jelentőséggel bír.

A részletes adatokat a fenti táblázat tartalmazza.

**4.) Földbérbeadásból származó jövedelem**

Termőföld bérbeadásból származó bevétel nem volt a 2015. év során.

**5.) Gépjárműadó**

Ennél az adónemnél nincs az önkormányzatnak adótétel megállapítási joga. A kormányhivataltól minden hónapban megküldött változás az alapja a gépjárműadó terhelésének.

2013. évtől kezdődően az önkormányzat által beszedett gépjárműadó összege megoszlik 60%-ban a központi költségvetés és 40%-ban az önkormányzatok költségvetése között.

A részletes adatokat a táblázat tartalmazza.

**6.) Talajterhelési díj**

Alapvető cél, hogy a teljes lakosság rákössön a szennyvízhálózatra. Ezt a célt szolgálja a környezetterhelési díjról szóló 2003. évi LXXXIX. törvény módosítása, mely 2012.02.01-jétől a talajterhelési díj mértékét 120 Ft/m3-ről 1 200 Ft/m3-re emelte. Folyamatosan nyomon kell követni – az iparűzési adóhoz hasonlóan – a bevallási kötelezettség teljesítését, folyószámla előírásokat, befizetéseket. A tapasztalatunk szerint a törvénymódosítás elérte célját, mert évről évre többen kötnek rá a szennyvízhálózatra.

Talajterhelésből befolyt összeg: **785.620 Ft**.

**Pótlék**

A pótlékszámlán a folyó évi előírás **1.742.000 Ft**, ez egyrészt a korábbi évek tőketartozásainak kamatából, másrészt az elmúlt évekre történt előírásokból adódik. Az adóhatóságnál befizetett pótlék **809.820 Ft.**

**Bírság**

Az adóhatóság **690.562 Ft** bírságot szabott ki, melyre **435.500 Ft** befizetés érkezett.

**Egyéb beszedési számla**

Ezen a számlán kerül nyilvántartásra a saját és az idegen szabálysértési bírságokhoz kapcsolódó tételek. A 2015. évben **245.000 Ft** befizetés érkezett a számlára.

**Idegen bevételek számla**

Ennek a számlának a forgalma nem érinti az önkormányzat bevételeit. Ezen a számlán jelenik meg az idegen helyről kimutatott, adók módjára behajtandó köztartozás.

Az ilyen és a hasonló jellegű adóhátralékok behajtása jelentősen megterhelik az adócsoport munkáját.

A korábbi évekről áthozott 1.122.738 Ft kivetés mellé a 2015. évben a helyesbített folyó évi kivetés **1.467.806 Ft.** A 13.690.285 hátralékkal szemben a bevétel **6.318.427 Ft** volt (46%).

**Az adóhatóság által végzett ellenőrzések, behajtási és végrehajtási cselekmények**

Az elmúlt évben Bátaszék város illetékességi területén adóellenőrzést 7 vállalkozó esetében folytatott le az adóhatóság. Két esetben állapított meg az adóhatóság adóhiányt összesen 642.900 Ft összegben. Visszautalás 6 esetben történt, 1 adóalany a később esedékes adó beszámítására kérte az adótöbbletet.

A hatósági, adóügyi feladatok mellett jelentősen megnövekedett az idegen helyről kimutatott köztartozások nyilvántartásával, behajtásával kapcsolatos ügyintézésre fordított idő.

A rendőrség által kimutatott közigazgatási bírságokat nem lehet ledolgozni, ezért az adóhatóság érdemben nem sokat tud tenni. Ezeket a tartozásokat 5 évig nyilvántartásba kell helyezni, és folyamatosan jelentést kell adni az adók módjára történő behajtás, illetve behajtási cselekmények szakaszáról. A behajtást követően gondoskodni kell a befizetés jelentéséről és az összeg utalásáról is. Az elmúlt évben Bátaszéken közigazgatási bírság és szabálysértési bírság behajtása végett megközelítőleg 150 esetben kereste meg a rendőrség a hivatalt. Elmondható, hogy a bátaszéki szabálysértők általában igyekeztek rendezni, illetve tudták rendezni a tartozásukat. A bírságok közel 80 %-ban befizetésre illetve behajtásra kerültek.

Szintén jelentős hátralék az idegen helyről kimutatott államilag megelőlegezett gyermektartási díj, mely az önkormányzati adóhatóság statisztikáját rontja, hiszen ennek behajtására az elmúlt években csekély volt a lehetőség, és nem is valószínűsíthető ezek megtérülése, mivel valamennyi érintett adóalany olyan szociális és anyagi háttérrel rendelkezik, hogy velük szemben nem lehet semmilyen végrehajtási cselekményt foganatosítani, és várhatóan a jövőben sem lesz életvitelükben változás.

Az idegen helyről kimutatott tartozások törlésére, méltányolására az adóhatóságnak nincs lehetősége.

A hátralékok behajtása folyamatos, időigényes, behajtási cselekményként többszöri megkereséssel kell társhatóságoktól információt beszerezni.

Fenti szervekkel napi kapcsolatban áll az adócsoport, melyek közül kiemelkednek az okmányirodák, állami adóhatóság (NAV), egészségbiztosítási pénztárak, pénzintézetek, bankok, Nyugdíjfolyósító Igazgatóság, végrehajtói irodák, földhivatalok, rendőrkapitányságok, Magyar Államkincstár (MÁK), könyvelők.

Az adóhatóság végrehajtható vagyon hiányában, valamint végrehatási cselekmény sikertelensége esetén az adózó adótartozását, állami kezességvállalásból eredő, állammal szemben fennálló adótartozását behajthatatlannak minősíti és végrehajthatóvá válásáig, illetve a végrehajtáshoz való jog elévüléséig ezen a jogcímen tartja nyilván.

|  |  |  |  |  |
| --- | --- | --- | --- | --- |
|  |  |  |  |  |
|  |  |  |  |  |
| **Behajtási cselekmények 2015. év** | | | | |
|  |  |  |  |  |
|  | Darab | Behajtás alá vont összeg (Ft) | Behajtott összeg (Ft) | Arány (%) |
| Nyugdíj letiltás | 55 | 1 636 099 | 1 102 663 | 67% |
| Munkabér letiltás | 134 | 6 191 293 | 2 153 761 | 35% |
| Inkasszó | 210 | 21 294 128 | 9 433 180 | 44% |
| Gépjármű forgalomból kivonás | 24 | 928 266 | 644 786 | 69% |
| **Összesen** |  | **30 049 786** | **13 334 390** | 44% |
|  |  |  |  |  |
|  | Darab |  |  |  |
| Hátralékos felhívás | 740 |  |  |  |
| Pénzintézet megkeresés (19 bank) | 6 042 |  |  |  |
| MEP-es megkeresés | 414 |  |  |  |

Fentiekből megállapítható, hogy az adócsoport munkatársai a 2015. évben törekedtek arra, hogy minél nagyobb behajtás alá vont összeget tudjanak az önkormányzat részére beszedni. Az ügyirat és ügyfélforgalmat figyelembe véve igen komoly terhelést viseltek el, munkájukkal jelentősen hozzájárultak az önkormányzat finanszírozhatóságához, illetve a gazdasági év jó lezárásához.

Kérem, hogy a beszámolómat szíveskedjenek elfogadni.

**H a t á r o z a t i j a v a s l a t :**

**Tájékoztató a 2015. évi adóigazgatási feladatok végrehajtásáról, az adóterv teljesüléséről**

Bátaszék Város Önkormányzatának Képviselő-testülete a 2015. évi adóigazgatási feladatok teljesítéséről szóló beszámolót elfogadja.

*Határidő:* 2016. július 5.

*Felelős:* Takácsné Gehring Mária aljegyző

(a határozat megküldéséért)

*Határozatról értesül:* BKÖH hatósági iroda adócsoport,

irattár